SUID-AFRIKAANSE RADIOLIGA 
SARLNUUS SONDAG 17 AUGUSTUS 2003 


U luister na amateurradiostasie ZS6SRL van die Suid-Afrikaanse Radioliga, die 
nasionale vereniging vir amateurradio in Suid- Afrika, met `n nuusbulletin wat 
elke Sondag om 08:15 Sentraal Afrika Tyd (SAT) in Afrikaans en om 08:30 SAT 
in Engels uitgesaai word. 


Hierdie bulletin is ook op die webwerf van die SARL by www.sarl.org.za, en op 
pakketbulletinborde beskikbaar. 


In die nuus vandag; 

RUSTENBURG DOEN DIT WEER 

PRETORIA ARK RIG `N UITDAGING 

INTEGNET ONDERSOEK KRAGLYNKOMMUNIKASIE 
INLIGTING VAN KLUBS/TAKKE AANGEVRA 

Bly ingeskakel vir meer besonderhede hieroor en ander nuusitems. 


Besoek ook die SARL-webblad of skakel die SARL-kantoor wat vanaf 09:00 tot 
13:00 op weeksdae oop is by telefoon 011 675-2393 vir inligting oor hoe om by die 
SARL aan te sluit, boekverkope en alle verwante amateurradio-aangeleenthede. 


Die SARLnuusdiens nooi klubs en individue om nuus aangaande amateurradio 
op die webwerf van die SARL te plaas by www.sarl.org.za/newsinbox.asp nie 
later nie as die Donderdag wat die bulletin voorafgaan. Indien moontlik doen 
dit asb in Afrikaans sowel as Engels. 


U luister na ZS6SRL. 
Die nuus volg in besonderhede: 
RUSTENBURG DOEN DIT WEER 


Die Rustenburg Tak van die SARL (Tak no 1) se herhalerdekking het aansienlik 
vergroot deur die toevoeging van 'n simplexkoppeling op 145,325 MHz vanaf 
Thabazimbi. Deur hierdie koppeling is dit nou moontlik vir stasies so ver as 
Botswana om kontak op 2 meter te maak. Tony A?22TL maak reeds van hierdie 
fasiliteit gebruik en rapporteer gereeld in op Tak Rustenburg se nuusbulletins 
op Woensdagaande om 19:00. Deur hierdie koppeling en vergroting van dekking 
waar amateurs tot in Ellisras kan inskakel bewys Tak Rustenburg weereens dat 
hulle op die voorpunt van die tegnologie bly. Baie dank aan Henry ZS6IIX en 
Eugene ZR6OEN vir die harde werk om hierdie projek `n sukses te maak. 


PRETORIA ARK RIG `N UITDAGING 


Die Pretoria Amateurradioklub het `n uitdaging aan ander takke en klubs uit- 
gereik om hulle aan te vat vir die klubdeelnametoekenning vir die 2003 SARL 
HF-kompetisies. Die foonkompetisie is verby en op Sondag 31 Augustus word die 


SARL HF-gelykgolfkompetisie gehou. Die Pretoria ARK sê jy moet jou mors- 
esleutel uithaal en afstof vir hierdie kompetisie. Om 14:30 begin die kompetisie 
met aktiwiteit op 20, 40 en 80 meter. Die reëls kan op die SARL se webblad 
by www.sarl.org.za gevind word, dit sal ook met die volgende HF-Nuusbrief 
uitgestuur word. Gaan jy op die lug wees op Sondag 31 Augustus? 


JAARLIKSE DXCC-LYS 


Die ARRL se DXGCC-kantoor berig dat die sluitingsdatum vir aansoeke vir die 
2003 DXCO-Lys vinnig nader kom. Die posstempel op die aansoek moet nie 
later as 30 September 2003 wees nie. Vir meer inligting kontak die DXCOGC- 
Bestuurder Bill More NCIL by dxcc@arrl.org of plaaslik vir 'Tjerk ZS6P by 
ZS6p@iafrica.com. 


VOLGENDE INTEGNET 2003 ONDERSOEK KRAGLYNKOMMUNIKASIE 


Die vraag na wyebandkommunikasie en goedkoop toegang na hoëspoedinternet 
is besig om vinnig te groei en dit het ingenieurs aangemoedig om nuwe oplossings 
soos ADSL en Wyeband Kraglynkommunikasie (BPLC in Engels) te ontwikkel. 
ADSL werk op gewone kopertelefoonkabels terwyl BPLCO of PLC op die elek- 
triese hoëspanningskabels werk. Navorsing het bewys dat ADSL baie min of 
geen steurings aan radiokommunikasie veroorsaak nie, maar dat BPLC omtrent 
alle radiokommunikasie op meeste van die HF-spektrum ontmoontlik maak. 


Sluit aan by die bespreking tydens die volgende SARL Integnet 2003. Die pro- 
gram sal om 19:00 SAT op Sondag 31 Augustus 

aangebied word, en sal in diepte kyk na die probleme met hierdie kommunikasi- 
estelsel. Verskeie tegnologieë en die impak op radiokommunikasie sal bespreek 
word, asook die aksieplanne van die TARU en nasionale amateurradioverenig- 
ings om grootskaalse inwerkingstelling te verhoed. Die program sal eindig met 
'n bespreking oor watter aksies Suid-Afrikaners moet neem om te verhoed dat 
BPLC in werking gestel word. 


Klubs en takke wat hulle herhalers by die Integnet wil inskakel moet 'n versoek 
per e-pos stuur aan armi@sarl.org.za. Verskaf asseblief dekkingsbesonderhede 
van die herhaler, frekwensie en die telefoonnommer wat gekoppel sal word aan 
die Telkom 'Telekonferensiesentrum. 


SARL TOP BAND SERTIFIKAAT 


Die Top Band Sertifikaat word geborg deur die SARL en die doel is om meer 
OSO's op 160 meter te bevorder met Suider-Afrikaanse lande. Suid-Afrikaanse 
stasies moet bewys lewer van kontakte met tenminste ses verskillende Suider- 
Afrikaanse roepareas, waarvan vyf in die Republiek van Suid-Afrka, en die sesde 
kontak met `n stasie in ADA, 7P of A29. 


Alle kontakte na 1 Januarie 1960 is geldig vir hierdie toekenning en kontakte 
moet tussen 1 800 en 2 000 kHz gemaak word. ZS- amateurs kan tussen 1 
810 en 1 850 kHz uitsaai. Endossemente vir enkelmodusse kan aangevra, word. 
Suid-Afrikaanse aansoekers moet die @SL-kaarte, `n lys van kontakte en `n 


hanteringsfooi van R10,00 insluit. Die toekenning is gratis vir lede van die 
SARL. 

Jou aansoek moet gestuur word aan Die 'Toekenningsbestuurder, Suid- 
Afrikaanse Radioliga, Posbus 1721, Strubensvallei, 1735, en navrae kan per 
e-pos gestuur word aan zs6p@iafrica.com. 


Van die 27 sertifikate wat tot Februarie 2003 uitgereik is, is slegs 5 aan Suid- 
Afrikaners. 


INLIGTING VAN KLUBS EN TAKKE AANGEVRA 


Die SARL is besig om die databasis met inligting oor klubs en takke op datum te 
bring. Klub- en Taksekretarisse word versoek om die volgende inligting spoedig 
aan zs6phd@mweb.co.za te stuur: 


Naam van klub of tak; Aantal klub of taklede; Benaderde aantal klublede wat 
SARL-lede is; Huidige jaarlikse klubledegeld. 


Kan u ook asb laat weet hoe u voel oor die PDF-formaat waarin inligting aan 
klubs gestuur word. 


KLUBNUUS 


Lede van die Bloemfontein Radioamateurklub het gister, 16 Augustus, kommu- 
nikasie verskaf vir die 2003 Motorpics Bergtydren. 

Die tydren, die 22ste, is in die Barkly-Oos, Lady Grey en Aliwal- Noord distrikte 
gehou. 


Die Bloemfontein RAK gaan op Saterdag 23 Augustus 'n veldstasie en amateur- 
radiouitstalling oprig by die Langenhovenpark Boeremark. Die klub sal met 
roepsein ZS4BFN op die lug wees op 40 en 20 meter asook plaaslik op 2 meter. 
Die klub het `n staanplek by die boeremark gekry en sal gereeld amateurradio 
aan die publiek van Bloemfontein wys. 


DATUMS OM TE ONTHOU 
16/17 Augustus: Die Internasionale Ligtoring- en Ligskipnaweek, inligting is op 
die SARL webwerf by www.sarl.org.za, beskikbaar. 


18 Augustus: Sluitingsdatum vir logstate vir die 2003 SARL HF- foonkompetisie. 
Stuur dit per e-pos aan contests@sarl.org.za of per pos na die NARS. 


31 Augustus 2003: SARL HF-Gelykgolfgompetisie en SARL Integnet oor 
Kraglynkommunikasie. 
20/21 September: Die tweede been van die SARL BHF/UHF- kompetisie. 


Dit bring ons dan aan die einde van hierdie bulletin wat saamgestel is deur Den- 
nis SABS en gelees is deur ...... Vanuit .......... 88 'n diens aan radioamateurs, 
kortgolfluisteraars en elektronikaentoesiaste. 


Die SARL nooi u ook om Sondae om 10:00 na Amateur Radio Mirror Inter- 
national op 17 815, 9 750 en 7 082 kHz en 145,625 MHz in die Oos Londen-, 


145,650 in die Durban-, 145,750 MHz in die Pretoria- en 438,800 MHz in die 
Sandtongebied te luister. `n Heruitsending kan Maandagaande om 21:00 SAT 
op 3 215 kHz gehoor word. ARMI word deur Telkom en Sentech geborg. 


U het geluister na ZS6SRL, dankie dat u by ons aangesluit het. 
Baie dankie aan diegene wat items vir die bulletins verskaf en aan al die amateurs 
wat so gereëld die herleidings waarneem. 


Hierdie Afrikaanse uitsending eindig nou en SARLNUUS wens u `n aangename 
week toe. 


Totsiens almal. 


/EX 


